ট্যাব কাণ্ডে অবশেষে পুলিশের জালে মাস্টারমাইন্ড

ইসলামপুর: রাজ্যের একাধিক স্কুলের ট্যাবের টাকা গায়েবের (Tab Scam) ঘটনায় ইতিমধ্যেই। সরকারি প্রকল্পের টাকা নয়ছয় হচ্ছিল অনেকদিন ধরে। জেলায় জেলায় গায়েব হয়ে যাচ্ছিল ট্যাব কেনার টাকা। সেই ঘটনার তদন্তে নেমে আগেই চোপড়া এলাকা থেকে ২০ জনকে গ্রেফতার করেছিল পুলিশ। সেই ঘটনার মাস্টার মাইন্ড (Tab Scam Master Mind Arrested) ছিলেন চোপড়া ব্লকের মাঝিয়ালি হাইস্কুলের ভারপ্রাপ্ত প্রধান শিক্ষক মমতাজুল ইসলাম ওরফে জুয়েল। এই ঘটনার পর থেকেই গা ঢাকা দিয়ে ছিল অভিযুক্ত। বুধবার ইসলামপুর সাইবার ক্রাইম থানার পুলিশ ও চোপড়া থানার পুলিশের যৌথ অভিযান চালিয়ে চোপড়া ব্লকের মাঝিয়ালি এলাকা থেকে অভিযুক্ত ভারপ্রাপ্ত প্রধান শিক্ষককে গ্রেফতার করে পুলিশ। অভিযুক্তকে বৃহস্পতিবার ইসলামপুর মহকুমা আদালতে তোলে পুলিশ।

স্কুলের ওয়েবসাইট নিয়ন্ত্রণ করে ট্যাবের টাকা গায়েব করা হচ্ছিল। গোয়ালপোখরের কিচকটলা হাইস্কুলের ১৩ জন পড়ুয়ার ট্যাবের টাকা গায়েবের ঘটনা সামনে আসে এবং স্কুল কতৃপক্ষের অভিযোগের ভিত্তিতে আগেই এই মামলায় উমর ফারুক নামে এক অভিযুক্তকে গ্রেফতার করে পুলিশি হেফাজতে নেয়। তাকে জেরা করে মমতাজুল ইসলাম ওরফে জুয়েল নামে এই শিক্ষকের নাম উঠে আসে। জানা গিয়েছে, ট্যাবের টাকা উধাও হওয়ার পর নেপালে পালিয়ে গিয়েছিল জুয়েল। দেশে ফিরতেই তাকে গ্রেফতার করা হয়েছে। ইসলামপুর সাইবার থানায় অভিযোগ দায়ের করা হয়েছিল এই ব্যক্তির নামে। অবশেষে ট্যাবের টাকা গায়েব করার পিছনে থাকা মূল চক্রীকে গ্রেফতার করা হয়েছে।

আরও পড়ুন: রাজ্য মেডিক্যাল কাউন্সিলের রেজিস্ট্রারকে সরিয়ে দিল হাইকোর্ট

পুলিশ অভিযুক্তকে আজ ইসলামপুর মহকুমা আদালতে তোলা হলে অভিযুক্তকে ১০ দিনের পুলিশি হেফাজতের নির্দেশ দিলো ইসলামপুর মহকুমা বলে জানান ইসলামপুর মহকুমা আদালতের সরকারি আইনজীবী সঞ্জয় ভওয়াল।

অন্য খবর দেখুন